  Анжелика Тихонова корреспондент 21-тӥ толсурлы Удмуртиын коронавирусэн 57 выль черламъёсты шараязы. Висьыны усемъёс пӧлын кык пиналъёс но 65 арессэс ортчем 11 арлыдоос. Со сярысь элькунысь оперативной штаб ивортӥз. Диагноззы Ижкарын 34 улӥсьёслэн зэмаз, Сьӧлта ёросын – вить, Воткаын, Юкаменск, Якшур-Бӧдья ёросъёсын – быдэн куинь, Вавож, Вотка ёросъёсын – быдэн кык, Сарапулын, Глазкарын, Сюмси, Ува, Глаз ёросъёсын – быдэн одӥг. 164 адями йӧназ. Куать мурт улонысь кошкиз. Кышномуртлы 66, 82, кыкезлы 85, 87 арес вал, воргоронлы – 84 арес 21-тӥ толсурлы Удмуртиын коронавирусэн черлан 78 сюрс 348 учыръёс лабораториосын зэматэмын. 66 сюрс 520 адями йӧназ, 3 сюрс 374 мурт улонысь кошкиз. Та дыре 126 висисьёслэн тазалыксы секыт лыдъяське. Берло нунал ӵоже коронавируслы 5 сюрс 489 эскеронъёс ортчытӥзы. Коронавируслэсь прививка 664 сюрс 787 адями пуктӥз, со пӧлысь 498 сюрс 859 мурт кык компонентэн. «Спутник Лайт» вакцинаез 114 сюрс 868 адямилы пуктӥзы. Тегъёс: Тазалык Ижкар Удмуртия коронавирус  